CELEX: 22012D0223
Language: bg
Date: 2012-01-19 00:00:00
Title: 2012/223/ЕС: Решение № 2/2012 на Съвместния комитет ЕС—ЕАСТ за опростяване на формалностите при търговията със стоки от 19 януари 2012 година относно покана към Турция да се присъедини към Конвенцията от 20 май 1987 г. за опростяване на формалностите при търговията със стоки

26.4.2012   
            
            
               BG
            
            
               Официален вестник на Европейския съюз
            
            
               L 114/35
            
         РЕШЕНИЕ № 2/2012 НА СЪВМЕСТНИЯ КОМИТЕТ ЕС—ЕАСТ ЗА ОПРОСТЯВАНЕ НА ФОРМАЛНОСТИТЕ ПРИ ТЪРГОВИЯТА СЪС СТОКИ
   от 19 януари 2012 година
   относно покана към Турция да се присъедини към Конвенцията от 20 май 1987 г. за опростяване на формалностите при търговията със стоки
   (2012/223/ЕС)
   СЪВМЕСТНИЯТ КОМИТЕТ,
   Като взе предвид Конвенцията от 20 май 1987 г. за опростяване на формалностите при търговия със стоки (1) („конвенцията“), и по-специално член 11, параграф 3 от нея,
   като има предвид, че:
   
               (1)
            
            
               В подготовката на разширяването на Европейския съюз към Турция стокообменът с Турция би бил улеснен чрез опростяване на формалностите, които засягат търговията със стоки между Турция и Европейския съюз, Република Исландия, Кралство Норвегия и Конфедерация Швейцария.
            
         
               (2)
            
            
               С оглед на постигането на такова улеснение е целесъобразно Турция да бъде поканена да се присъедини към конвенцията,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с член 11а от конвенцията Турция е поканена, под формата на размяна на писма между Съвета на Европейския съюз и Турция, приложени към настоящото решение, да се присъедини към конвенцията, считано от 1 юли 2012 г.
   Член 2
   Настоящото решение влиза в сила в деня на приемането му.
   
      Съставено в Brussels на 19 януари 2012 година.
      
         
            За Съвместния комитет
         
         
            Председател
         
         Mirosław ZIELIŃSKI
      
   
   
      (1)  ОВ L 134, 22.5.1987 г., стр. 2.
   
      ПРИЛОЖЕНИЕ
      Уважаеми господине,
      За мен е чест да Ви уведомя за решението на Съвместния комитет ЕС—ЕАСТ за опростяване на формалностите при търговията със стоки от 19 януари 2012 г. (Решение № 2/2012) за покана към Турция да стане договаряща страна по Конвенцията от 20 май 1987 г. за опростяване на формалностите при търговията със стоки.
      Присъединяването на Турция към Конвенцията може да бъде осъществено чрез депозиране на нейния инструмент за присъединяване в Генералния секретариат на Съвета на Европейския съюз заедно с превод на конвенцията на официалния език на Турция в съответствие с член 11а от Конвенцията.
      Моля приемете, господине, моите най-дълбоки почитания.
      
         
            Генерален секретар
         
         
            Генерален секретариат на Съвета на Европейския съюз
         
      
      Турция,
      Като взема предвид решението на Съвместния комитет ЕС—ЕАСТ за опростяване на формалностите при търговията със стоки от 19 януари 2012 г. (Решение № 2/2012) за покана към Турция да се присъедини към Конвенцията от 20 май 1987 г. за опростяване на формалностите при търговията със стоки („конвенцията“),
      Желаейки да стане договаряща страна по конвенцията,
      С НАСТОЯЩОТО
      Се присъединява към конвенцията;
      Прилага към настоящия инструмент превод на конвенцията на официалния език на Турция;
      Заявява, че приема всички препоръки и решения на Съвместния комитет ЕС—ЕАСТ за опростяване на формалностите при търговията със стоки, приети в периода от 19 януари 2012 г. до датата, на която присъединяването на Турция поражда действие в съответствие с член 11а от Конвенцията.
      Съставено в …